Diari Oficial de la Generalitat Valenciana


Sumari del DOGV 3241, del 13-05-1998 (1998/3793)

ACORD de 28 d'abril de 1998, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Alcudia de Veo.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/3793


Data del document
:   28-04-1998

Organisme emissor
:   Conselleria de Presidència

Tipus de document
:   Acord

ACORD de 28 d'abril de 1998, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament d'Alcudia de Veo. [1998/Q3793]
  
El Govern Valencià, en la reunió del dia 28 d'abril de 1998, adoptà l'acord següent:
  
L'Ajuntament d'Alcudia de Veo, després de l'aprovació del projecte d'obres i el compliment dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte d'Execució, primera fase, de la Piscina Municipal.
  
Aquesta declaració d'urgent ocupació es justifica per les següents raons: l'execució d'aquestes obres s'emmarca dins d'un Programa d'Instal·lacions Esportives subvencionat entre diverses administracions públiques i amb uns terminis a complir en la seua execució; i per una altra part, la impossibilitat d'acord econòmic amb el propietari.
  
La relació de propietaris, béns i drets afectats per l'expedient va ser sotmesa a informació pública mitjançant anuncis en el Butlletí Oficial de la Província de data 2 de desembre de 1997, en el diari Mediterrani de data 21 de gener de 1998 i en el tauler d'edictes de l'Ajuntament, i no s'hi han presentat al·legacions. Consten l'aprovació del Projecte Tècnic d'Obres, l'acta de replantejament i l'oportuna retenció de crèdit.
  
Per tot això, i considerant les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar l'ocupació urgent ocupació dels béns i drets subjectes a l'expedient d'expropiació forçosa instruït per l'Ajuntament d'Alcudia de Veo per a l'execució del Projecte d'Execució, primera fase, de la Piscina Municipal.
  
Bé afectat:
  
Propietari: José Ramón Villalba Gil.
  
Situat a: Alcudia de Veo.
  
Superfície: 553 metres quadrats.
  
Límits: nord, amb la parcel·la 86; sud, amb la parcel·la 91; est, amb el riu; i oest, amb un camí.
  
Estat jurídic: propietat de José Ramón Villalba Gil. Pendent d'inscripció en el Registre de la Propietat de Segorbe.
  
Altres dades: sense explotar, abandonada.
  
Aquest acord se publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè els interessats, una vegada publicada la llista i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als efectes d'esmenar possibles errors que s'hagen fet en el moment de relacionar els béns afectats per l'ocupació urgent.
  
Contra aquest acord, que posa fi a la via administrativa, escau interposar, després de la comunicació preceptiva al Govern Valencià, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú.
  
Valencia, 28 d'abril de 1998
  
El conseller secretari del Govern Valencià,